**Tampereen Seudun Metsänomistajat ry.** 1(5)

 **SÄÄNNÖT**

1.

Nimi ja kotipaikka

 Yhdistyksen nimi on Tampereen Seudun Metsänomistajat ry.

 Yhdistyksen kotipaikka on Tampereen kaupunki.

2.

Toiminnan tarkoitus

 Yhdistyksen tarkoituksena on parantaa jäsentensä metsänhoidon tietoja ja taitoja, lisätä metsäluonnon monimuotoisuuden tuntemusta ja kehittää metsätalouden osaamista sekä edistää metsänomistajien harjoittaman metsätalouden edellytyksiä toimimalla yhteistyössä muiden metsänomistajien etuja ajavien organisaatioiden ja järjestöjen kanssa.

Tarkoituksen toteuttamiseksi yhdistys järjestää esitelmä- ja keskustelutilaisuuksia, tutustumiskäyntejä, retkeilyjä ja kursseja, harjoittaa tiedotus- ja julkaisutoimintaa, pitää yhteyttä omaa toimintaansa lähellä oleviin muihin yhdistyksiin sekä yhdistyksen tarkoitusta edistäviin päättäjiin ja viranomaisiin tekemällä aloitteita ja esityksiä.

Toimintansa tukemiseksi yhdistys voi ottaa vastaan lahjoituksia ja testamentteja, omistaa kiinteistöjä ja arvopapereita, perustaa rahastoja sekä harjoittaa kustannustoimintaa.

Yhdistys on toiminnassaan poliittisiin puolueisiin sitoutumaton.

3.

Jäsenet

Yhdistyksen varsinaisiksi jäseniksi voivat liittyä metsänomistajat, heidän perheenjäsenensä sekä kuolinpesien, perikuntien tai metsäyhtymien osakkaina olevat yksityiset henkilöt, jotka omistavat metsämaata Suomessa sekä myös metsämaata omistavat Tampereen seudulla toimivat oikeuskelpoiset yhteisöt. Jäsenenä voivat olla myös muut metsäasioista kiinnostuneet henkilöt.

Kannatusjäseneksi yhdistykseen voi liittyä yksityinen henkilö ja rekisteröity yhdistys, joka hyväksyy yhdistyksen toimintaperiaatteet.

Varsinaiset jäsenet ja kannatusjäsenet hyväksyy yhdistyksen hallitus.

 2(5)

Kunniapuheenjohtajaksi ja kunniajäseneksi voi yhdistyksen kokous hallituksen esityksestä kutsua henkilöitä, jotka merkittävällä tavalla ovat edistäneet yhdistyksen tavoitteiden saavuttamista. Kunniapuheenjohtaja ja kunniajäsen ovat vapaat jäsenmaksun suorittamisesta. Heillä on yhdistyksen kokouksessa puheoikeus, mutta ei äänioikeutta, elleivät he ole yhdistyksen varsinaisia jäseniä ja maksa jäsenmaksua.

Yhdistys pitää jäsenistään jäsenluetteloa, jossa on jäsenten yhteystiedot.

4.

 Jäsenmaksut

Yhdistyksen vuosikokous vahvistaa varsinaisten jäsenten ja kannatusjäsenten liittymismaksun ja vuosittaisen jäsenmaksun suuruuden, maksutavan ja ajan.

5.

Eroaminen ja erottaminen

Jäsen voi erota yhdistyksestä ilmoittamalla siitä kirjallisesti yhdistyksen hallitukselle tai sen puheenjohtajalle tai ilmoittamalla erosta yhdistyksen kokouksessa pöytäkirjaan merkittäväksi.

Hallitus voi erottaa jäsenen, joka on toiminut yhdistyksen sääntöjen, tarkoituksen tai edun vastaisesti tai jättänyt jäsenmaksunsa maksamatta.

6.

Kokoukset

Yhdistyksen vuosikokous pidetään vuosittain maaliskuun loppuun mennessä. Vuosikokous on kutsuttava koolle viimeistään seitsemän (7) päivää ennen kokousta. Kokouskutsu lähetetään kirjallisena joko sähköpostitse tai kirjeenä. Se voidaan julkaista myös jäsenlehdessä sekä yhdistyksen www-sivuilla.

Ylimääräinen kokous pidetään, jos yhdistyksen kokous niin päättää tai hallitus katsoo sen aiheelliseksi tai kun vähintään 1/10 äänioikeutetuista jäsenistä sitä hallitukselta kirjallisesti vaatii.

Yhdistyksen kokouksissa jokaisella varsinaisella jäsenellä on yksi (1) ääni. Valtakirjalla ei saa äänestää. Päätökset tehdään yksinkertaisella äänten enemmistöllä, ellei näissä säännöissä tai yhdistyslaissa toisin määrätä. Äänten mennessä tasan ratkaisee arpa. Vaalit suoritetaan suljetuin lipuin, jos joku äänivaltaisista jäsenistä sitä vaatii.

7.

Vuosikokousasiat

 3(5)

Yhdistyksen vuosikokouksessa käsitellään seuraavat asiat:

1. Kokouksen avaus
2. Valitaan kokouksen puheenjohtaja, sihteeri, kaksi (2) pöytäkirjan tarkastajaa ja tarvittaessa kaksi (2) ääntenlaskijaa
3. Todetaan kokouksessa läsnäolijat
4. Todetaan kokouksen laillisuus ja päätösvaltaisuus
5. Hyväksytään kokouksen työjärjestys
6. Esitetään toimintakertomus, tilinpäätös ja toiminnantarkastajien lausunto edelliseltä vuodelta
7. Päätetään tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille
8. Päätetään liittymis- ja jäsenmaksun suuruus alkaneelle vuodelle
9. Määrätään luottamus- ja toimihenkilöiden palkkioiden suuruus alkaneelle vuodelle
10. Vahvistetaan toimintasuunnitelma ja talousarvio
11. Valitan yhdistyksen puheenjohtaja tarvittaessa seuraavaksi kolmivuotiskaudeksi
12. Valitaan kaksi (2) hallituksen jäsentä erovuoroisten tilalle.
13. Valitaan kaksi (2) toiminnantarkastajaa ja heille yksi (1) varatoiminnantarkastaja
14. Valitaan edustajat yhteisöihin, joissa yhdistys on jäsenenä
15. Käsitellään muut kokouskutsussa mainitut asiat

Yhdistyksen jäsenen pyynnöstä voidaan ottaa yhdistyksen vuosikokouksen käsiteltäväksi ja päätettäväksi hänen ehdottamansa asia, jos kolme neljäsosaa (3/4) kokouksessasaapuvilla olevista jäsenistä sitä kannattaa eivätkä yhdistyslaki tai yhdistyksen säännöt sitä estä.

8.

Hallitus

Yhdistyksen asioita hoitaa ja sitä edustaa vuosikokouksen valitsema hallitus, johon kuuluu puheenjohtaja sekä 6 varsinaista jäsentä. Hallitus valitsee keskuudestaan varapuheenjohtajan vuodeksi kerrallaan ja tarvittaessa keskuudestaan tai ulkopuolelta sihteerin, taloudenhoitajan sekä muut mahdollisesti tarvittavat toimihenkilöt.

Hallituksen puheenjohtajan ja jäsenten toimikausi on kolme (3) vuotta vuosikokouksesta alkaen. Hallituksen jäsenistä on vuosittain kolmasosa /1/3) erovuorossa. Ensimmäisellä kerralla erovuoroiset ratkaistaan arvalla. Sama henkilö voi olla hallituksen puheenjohtajana tai jäsenenä korkeintaan kaksi (2) kautta. Hallitus voi ottaa hallituksen työtä tukemaan asiantuntijajäseniä.

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta. Hallituksen kokous on päätösvaltainen, kun vähintään puolet jäsenistä ja puheenjohtaja tai varapuheenjohtaja ovat läsnä.

 4(5)

Päätökset tehdään yksinkertaisella äänten enemmistöllä. Äänten mennessä tasan ratkaisee puheenjohtajan ääni, paitsi vaaleissa arpa.

9.

Hallituksen tehtävät

Hallituksen tehtävänä on:

1. Suunnitella ja hoitaa yhdistyksen toimintaa yhdistyksen kokouksen ohjeiden mukaan
2. Kutsua koolle ja valmistella yhdistyksen kokoukset
3. Panna täytäntöön kokouspäätökset
4. Hyväksyä yhdistykseen liittyneet uudet jäsenet ja sekä eronneet jäsenet sekä päättää jäsenten erottamisesta
5. Ottaa tarvittavat toimihenkilöt
6. Pitää jäsenluetteloa
7. Vastata yhdistyksen varainhoidosta
8. Laatia yhdistyksen toimintakertomus ja tilinpäätös päättyneeltä vuodelta ja laatia toimintasuunnitelma ja talousarvio seuraavalle vuodelle
9. Nimetä yhdistyksen edustajat ulkopuolisiin yhteisöihin

Yhdistyksen nimen kirjoittavat puheenjohtaja ja varapuheenjohtaja yhdessä tai jompikumpi heistä yhdessä hallituksen jonkun jäsenen kanssa.

10.

Tilikausi ja toiminnantarkastus

Yhdistyksen tilikausi on kalenterivuosi. Yhdistyksen tilit päätetään 31. päivänä joulukuuta. Yhdistyksen tilinpäätösasiakirjat, toimintakertomus ja tilikauden pöytäkirjat ja muut liitteet toimitetaan toiminnantarkastajille viimeistään neljä (4) viikkoa ennen vuosikokousta.

Toiminnantarkastajien tulee suorittaa toiminnantarkastus ja antaa siitä kirjallinen lausunto hallitukselle viimeistään viikkoa ennen vuosikokousta.

11.

Sääntöjen muuttaminen ja yhdistyksen purkaminen

Päätös näiden sääntöjen muuttamisesta tehdään yhdistyksen kokouksessa kolmeneljäsosan enemmistöllä annetuista äänistä. Sääntöjen muutosehdotus on jätettävä kirjallisesti yhdistyksen hallitukselle vähintään kaksi kuukautta ennen yhdistyksen kokousta. Sääntöjen muutosehdotuksesta on aina mainittava kokouskutsussa.

 5(5)

Päätös yhdistyksen purkamisesta tehdään kahdessa vähintään yhden (1) kuukauden väliajoin pidettävässä yhdistyksen kokouksessa kolmeneljäsosan (3/4) enemmistöllä annetuista äänistä. Purkamisesta on aina mainittava kokouskutsussa.

Yhdistyksen purkautuessa yhdistyksen varat luovutetaan käytettäväksi Tampereen seudulla asuvien metsänomistajien metsätaloudelliseen koulutukseen purkamisesta päättävän yhdistyksen kokouksen päätöksen mukaisesti. Testamentilla tai lahjana saadut varat luovutetaan niitä annettaessa määrättyyn tarkoitukseen.

12.

Muuta

Asioissa, joista näissä säännöissä ei ole määräyksiä, noudatetaan voimassa olevaa yhdistyslakia.